C 71/18
EL
Επίσημη Εφημερίδα της Ευρωπαϊκής Ένωσης
27.2.2023
Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 9 Δεκεμβρίου 2022 — EP κατά Maahanmuuttovirasto (Υπόθεση C-752/22) (2023/C 71/21) Γλώσσα διαδικασίας: η φινλανδική Αιτούν δικαστήριο Korkein hallinto-oikeus Διάδικοι στην υπόθεση της κύριας δίκης Αναιρεσείων: EP Λοιποί διάδικοι: Maahanmuuttovirasto Προδικαστικά ερωτήματα 1.
Στην περίπτωση απέλασης από το έδαφος της Ευρωπαϊκής Ένωσης προσώπου το οποίο εισήλθε στην επικράτεια κράτους μέλους ενώ του είχε επιβληθεί απαγόρευση εισόδου και του οποίου η διαμονή στο κράτος μέλος ήταν, ως εκ τούτου, παράνομη σύμφωνα με το εθνικό δίκαιο και το οποίο δεν είχε υποβάλει αίτηση για τίτλο διαμονής στο εν λόγω κράτος μέλος, έχει εφαρμογή η οδηγία 2003/109/ΕΚ (1), σχετικά με το καθεστώς υπηκόων τρίτων χωρών οι οποίοι είναι επί μακρόν διαμένοντες, εφόσον στο εν λόγω πρόσωπο έχει χορηγηθεί άδεια διαμονής υπηκόου τρίτης χώρας ο οποίος είναι επί μακρόν διαμένων; Σε περίπτωση καταφατικής απαντήσεως στο πρώτο ερώτημα: 2.
Συνιστούν το άρθρο 12, παράγραφοι 1 και 3, και το άρθρο 22, παράγραφος 3, της οδηγίας 2003/109/ΕΚ, σχετικά με το καθεστώς υπηκόων τρίτων χωρών οι οποίοι είναι επί μακρόν διαμένοντες, ανεπιφύλακτες και αρκούντως ακριβείς διατάξεις ώστε υπήκοος τρίτης χώρας να δικαιούται να τις επικαλεστεί έναντι κράτους μέλους; (1)
Οδηγία 2003/109/EΚ του Συμβουλίου, της 25ης Νοεμβρίου 2003, σχετικά με το καθεστώς υπηκόων τρίτων χωρών οι οποίοι είναι επί μακρόν διαμένοντες (ΕΕ 2004, L 16, σ. 44).
Αίτηση προδικαστικής αποφάσεως την οποία υπέβαλε το Sofiyski gradski sad (Βουλγαρία) στις 15 Δεκεμβρίου 2022 — Ποινική διαδικασία κατά FP, QV, IN, YL, VD, JF και OL (Υπόθεση C-760/22) (2023/C 71/22) Γλώσσα διαδικασίας: η βουλγαρική Αιτούν δικαστήριο Sofiyski gradski sad Ποινική διαδικασία ενώπιον του αιτούντος δικαστηρίου κατά FP, QV, IN, YL, VD, JF και OL Προδικαστικό ερώτημα Προσβάλλεται το δικαίωμα του κατηγορουμένου για παράσταση στη δίκη σύμφωνα με το άρθρο 8, [παράγραφος] 1, σε συνδυασμό με τις αιτιολογικές σκέψεις 33 και 44 της οδηγίας 2016/343 (1), εάν ο κατηγορούμενος, κατόπιν ρητού αιτήματός του, συμμετέχει μέσω διαδικτυακής σύνδεσης στις συνεδριάσεις του δικαστηρίου οι οποίες διεξάγονται στο πλαίσιο της ποινικής υπόθεσης, εφόσον τον υπερασπίζεται εξουσιοδοτημένος από τον ίδιο δικηγόρος ο οποίος παρίσταται στην αίθουσα του δικαστηρίου και εφόσον η διαδικτυακή σύνδεση του παρέχει τη δυνατότητα να παρακολουθεί την πορεία της διαδικασίας, να προτείνει αποδεικτικά μέσα και να λαμβάνει γνώση αποδεικτικών μέσων, η ακρόασή του είναι δυνατή χωρίς να παρεμβάλλονται τεχνικά εμπόδια και του διασφαλίζεται αποτελεσματική και εμπιστευτική επικοινωνία με τον δικηγόρο του; (1)
Οδηγία (ΕΕ) 2016/343 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, για την ενίσχυση ορισμένων πτυχών του τεκμηρίου αθωότητας και του δικαιώματος παράστασης του κατηγορουμένου στη δίκη του στο πλαίσιο ποινικής διαδικασίας (ΕΕ 2016, L 65, σ. 1).